23PES-103

Nafarroako Gorteetako kide eta Unión del Pueblo Navarro (UPN) talde parlamentarioari Ángel Ansa Echegaray jaunak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun dezan:

Irailaren 21ean –osteguna–, 17:05ean, Nafarroako Gobernuko lehendakari María Chiviteren "X" sare sozialeko kontu ofizialak honako mezu hau bota zuen: "Ba espero dut zure hiri-ereduak Madrilgoarekin zerikusirik ez izatea". Mezu horren bidez, Madrilgo alkate José Luis Martínez-Almeidarekin izandako topaldi instituzional bat dela-eta Cristina Ibarrola Iruñeko alkateak sare sozial berean botatako beste bati erantzuten zion; handik gutxira, mezua ezabatu zuen. Hori dela-eta, honako hau jakin nahi dut:

1 Nafarroako Gobernuko lehendakariak zergatik egin zion Iruñeko alkateari halako komentario hori aipatu sare sozialaren bidez?

2 Nafarroako Gobernuko lehendakariak zergatik ezabatu zuen komentario hori, argitaratu eta denbora gutxira?

3 Nafarroako Gobernuko lehendakariak ez al du uste badela hori baino bide egokiagorik Iruñeko alkateari zuzentzeko?

Iruñean, 2023ko abuztuaren 22an

Foru parlamentaria: Ángel Ansa Echegaray